"A kockázat is a kaland része"
Egy nappal a rajt elõtt még mindig nem tudni, hogyan döntenek a Bamako-rali szervezõi, akiket a Külügyminisztérium nyomatékosan megkért: terrorveszély miatt kerüljék el Mauritániát és Malit. Hivatalos tájékoztatást délutánra ígértek, de a honvédség csapata már közölte, a szervezõk döntésétõl függetlenül csak Marokkóig mennek.
Zajlik a visszaszámlálás a Budapest-Bamako-rali hivatalos weboldalán, már egy nap sincs hátra a szombati rajtig - de még mindig nem tudni biztosan, lesz-e rajt, és ha igen, bevezetik a versenyzõket abba a két észak-afrikai országba, amelyektõl a Külügyminisztérium szerint tartani kell.

Polgár András, a futam szervezõje a csütörtök délelõtti sajtótájékoztatón - nem sokkal a minisztérium közleménye után - azt mondta, megtartják a rajtot, de bizonyosan változik majd az eredetileg kitûzött útvonal. További érdemi információt azóta viszont nem közöltek; a honlapjukon még péntek reggel sincs egy sor sem a terrorfenyegetésrõl, és az általunk csütörtökön megkérdezett résztvevõk is tõlünk tudták meg, hogy a külügy szerint a verseny "mauritániai és mali szakaszán a résztvevõknek az emberi élet és a testi épség elleni súlyos és közvetlen terrorista veszélyeztetésekkel kell számolniuk, és emberrablástól is tartaniuk lehet". Errõl és az általunk megkérdezett versenyzõk reakcióiról korábbi cikkünkben olvashat.

A Bamako-sajtóirodától egészen csütörtök estig nem kaptunk tájékoztatást, õk is az ülésezõ válságstáb döntésére vártak. Este azt közölték, a péntek délutáni versenyzõi eligazításon minden kiderül, szó esett egy "nemsokára", még este kiadandó közleményrõl is, de péntekig reggelig nem készült ilyen. Szerettük volna megtudni Varga Gábor, az útvonalat kijelölõ egyik szakember véleményét is. Õ is csak a hivatalos álláspontot ismertette, de kérdésünkre azt sem erõsítette meg, hogy lesz-e rajt (igaz, azt sem, hogy elõfordulhat a futam törlése). Folyamatosan egyeztetünk - mondta, ám nem árulta el, kivel vagy kikkel.

Nem újdonság a terrorveszély

A Bamako-sajtóiroda tavaly december 20-án kiadott közleményében már írt a terrorveszélyrõl. "A nemzetközi mezõny megdöbbenve fogadta a hírt, mely szerint a rali által érintett Mauritániában újabb európai állampolgárokat ejtettek foglyul az Al-Kaida helyi fegyveresei. A múlt hónapban három spanyolt ejtettek túszul azon a szakaszon, amelyen mind a kaland, mind a verseny kategória indulói áthaladnak majd. [...] A mauritániai hatóságok megerõsítették, hogy a rali védelme kiemelten fontos célja a kormányzatnak. Katonai harci jármûvek, többezer fegyveres és katonai felderítõ repülõk is vigyáznak majd az idei Budapest-Bamakóra" - írták.

A január 8-i közlemény, címe ellenére - "Drámai fejlemények egy héttel Budapest-Bamako rajtja elõtt" - egy felborult autóról, egy porig égett terepjáróról, egy eltört karról és több, technikai gonddal küzdõ csapatról írt, terrorfenyegetésrõl már nem.

"Nincs semmi veszély" - cáfolta a külügyminisztériumi álláspontot az [origo]-nak a mali származású dr. Sidide Mamadou, aki tavaly is rajthoz állt a Bamakón, és a szombati rajtot is nagyon várja. Mint mondta, a francia turistákat ért atrocitás egyedi, elszigetelt eset, és a Bamako-rali útvonalától több mint ezer kilométerre történt. A hazánkban fogorvosként dolgozó versenyzõ rendszeresen olvassa a helyi lapokat, Maliban élõ rokonaitól, barátaitól is megnyugtató híreket kap. További biztosítékot jelent szerinte, hogy a mezõnyt fegyveresek kísérik, ahogyan korábban is.

Biztonságban érezte magát Ballai Vince is két évvel ezelõtt, amikor az [origo] Bamako-csapatával mindkét, most veszélyesnek mondott országban járt, õ is folyamatos kíséretrõl számolt be. Nem hátrálunk meg a nehézségek miatt - jelentette ki Szilasi Ildikó, az Afrikai-Magyar Egyesület tagja. Õk egy húsztonnás kamionnal indulnak a ralin, és mivel fõleg karitatív tevékenységet szeretnének Afrikában végezni, ezért terveik szerint végigmennek a teljes útvonalon.

A kockázat is a kaland része - mondta az [origo]-nak a nevében is a veszélyt jelzõ Budapest-Chernobyl Run fõrendezõje. Dr. Kozma Huba szerint egy ilyen verseny résztvevõire számos kihívás vár, ezek egyike annak eldöntése, hogy vállalják-e a kockázatot, és nekivágnak-e a veszélyeket is rejtõ futamnak. A Historic Racing kalandtúráinak szervezésével is foglalkozó Kozma szerint az esetleges veszélyekrõl idõben értesülnének az indulók, hiszen az ottani szegény országoknak létszükséglet a turisztikai bevétel, ezért be sem engednének külföldieket, ha konkrét veszély leselkedne rájuk. A nemrég véget ért csernobili túrának egyébként a lezárt zónába vezetõ kirándulás is programpontja volt. Ott ketten is gondolkodtak, be merjenek-e menni a sugárszennyezett területre, de ha már ott voltak, nem hagyták ki, és nem is bánták meg - mondta a versenyszervezõ.

Nem így látják ezt a honvédségnél, amelynek Dream Team nevû tereprali csapata biztosan nem lép be Mauritánia területére. Pócsik László, a Budapest Honvéd Sport Egyesület sportszakmai vezetõje csütörtökön azt nyilatkozta az [origo]-nak, hogy a szervezõk döntésétõl függetlenül õk - a Külügyminisztérium ajánlásának megfelelõen - csak Marokkóig mennek, hiszen "a legfontosabb az emberélet, és nem szeretnénk felesleges kockázatot vállalni".
motorsport Mali Külügyminisztérium terrorizmus Mauritánia Budapest-Bamako Rali